***Legyen élmény a tanulás***

Tanulóink esélyegyenlőségének és a hátránykompenzációja érdekében mindent meg kell tennie a tantestületünknek. Az ***élményszerű tanulás*** számukra is lehetőséget ad oly módon felzárkózásra hogy ismereteiket, logikai gondolkodásuk fejlesztése játék közben szinte észrevétlenül történik. Ennek érdekében következők a céljaink.

Céljaink:

* Nagyon fontos, hogy az általános iskolát mindenki sikeresen befejezze
* a korai iskola elhagyás megelőzése
* az esély teremtés javítása
* kulcskompetenciák fejlesztése
* formális oktatás hatékonysága
* informális oktatás bővítése- tanórán kívüli ismeretszerzés
* Diákjainkat fel kell készítenünk a munkaerő piac elvárásaira.
* az idegen nyelvi és kommunikációs valamint
* vállalkozói kompetenciákat kell erősítenünk

Fejlesztenünk kell

* a probléma megoldó gondolkodást,
* a kreatív készségeket,
* a társadalmi felelősség vállalást,
* a környezettudatos magatartást,
* a konfliktusok kezelését
* a közösségi fejlesztést
* a közösségi együttműködést
* döntéshozatali képességeiket
* mozgásfejlesztés
* ritmusfejlesztés
* lelki és fizikai egészség fejlesztés (mentálhigiéniás és egészségmegőrző ismereteket
* az innováció iránt nyitott személyiséget,
* készségek fejlesztését

**Célcsoport:**

7-14 éves korosztály

Az értelmi képességek fejlesztését, a szociális kompetenciák fejlesztését úgy kell megvalósítani, hogy gyermekeink észrevétlenül, játékosan, élményszerűen sajátítsák el az ismereteiket.

Ezt támogatják azok az ismeretek, amelyeket a táblajátékok nyújtanak. Ezek lehetővé teszik a tehetséggondozást, a szabadidő igényes eltöltését, a szociabilitás erősítését, a versenyzés izgalmát és a rendszeres megmérettetést és kitartás erősítését.

Naponta tapasztalhatjuk, hogy egyre inkább teret hódít az igénytelenség, ezért szükség van olyan tevékenységekre, amelyek a gyerekek szellemi, lelki fejlődését segítik.

“Az ember minden korban szeretett játszani, versenyezni, hiszen az izgalom átélése vagy éppen az ellazulás végett mindenkinek szüksége van játékra.

A játék élmény, élvezet, az örömszerzésért végzett, önként vállalt tevékenység, amelyben egybeesnek a motívumok és a célok, így a gyerek saját maga szabályozza az örömszerzés mértékét. Jelentős szerepe van a lelki egyensúly kialakításában, fenntartásában. Johann Huizinga szerint az emberi kultúra a játékban, játékként kezdődik és bontakozik ki. Ugyanakkor a játéknak a kultúra fontos részeként társadalmi haszna is van, jelentős szerepet játszik a társas kapcsolatok kialakulásában. Játék közben a fair play, a szabályok betartása, a helytállás fontosabb a győzelemnél, gazdagodik a jellem, kockázatvállalásra és önfegyelemre nevel.”

(K. Nagy Emese)

A *sikernek* jellemzője, hogy megerősödik a gyerek önmagába vetett hite. Az a tanuló, aki sikert él át, úgy érzi, hogy többre képed: amikor ötöst kap nemcsak azt éli meg, hogy sikeresen hajtotta végre a feladatot, hanem úgy érzi, hogy szinte minden feladatot sikeresen meg tud oldani. És ez az igazi motiváció.

Az iskola óriási felelőssége az, hogy hogyan fejleszti a gyerek képességeit, hogyan alakítja *önértékelését,* önbizalmát, viselkedését. A gyereknek hinnie kell abban, hogy az elé állított feladatot meg tudja oldani. Ez pozitívan hat az önbecsülésére, amely a tanulmányi előrehaladását szolgálja.

A sikerhez vezető utat sok tényező befolyásolhatja, például a tanár és a diák jó kapcsolata, együttműködése. A sikerhez vezető helyzet megteremtése.

Lehetőséget kell adni a gyerekek képességeinek kibontakoztatására. Az iskolai siker és a magatartás nem választható el élesen egymástól, hiszen a tanulási siker, az önbizalom megkönnyítheti a közösségbe való beilleszkedést.

Személyiségnevelés:

A személyiségnevelés része a játéktevékenység feltételeit és kereteit alkotó pedagógiai helyzetek kialakítása és a tervezett tevékenységek megvalósítása a különböző helyzetekben. A tevékenység során magatartási, gondolkodási szabályokat, elvárásokat kell a gyerekek elé állítani, amelyeken keresztül megtanulják értékelni magatartásuk helyességét, és betartják a szabályokat. A felállított normák, elvárása fejlesztő hatású, a szabályok alkalmat adnak a rendszeres visszacsatolásokra, amelyeken keresztül a gyerekek képesek lesznek követni az irányított folyamatokat.

Az iskola feladata a szaktárgyi felkészítés mellett a *személyiségfejlesztés is.*

 A gyerek attól sikeres, hogy átéli, érdemes próbálkoznia, keresnie azt az utat-módot, ahogyan a céljait elérheti, és hinnie kell abban, hogy ezt az utat meg is találja.

Konfliktuskezelés

A logikai játékok jól használhatóak a *konfliktushelyzet kezelésére* a gyerekek között zajló folyamatokban, amelyekben érdekek, értékek, nézetek, szándékok kerülnek egymással szembe. Ezek megnyilvánulhatnak tevékenységekben vagy rejtett – tudati, érzelmi szinten.

Segítenek a közösségi értékrendjének és ezzel összefüggésben a személyiség kibontakoztatásának, harmonikus fejlődésének optimális fejlesztésében, miközben magatartásuk, a környezetükhöz való viszonyuk harmonikussá válik. Mindennapjaikat átszövi a meggyőződéssé érlelődött ismeret, a pozitív szándék és akarat és a normáknak megfelelő szokások.

Segítségükkel megvalósítható a gyerekek tetteinek céltudatos és tervszerű alakítása, illetve mindazoknak a társadalmi, pedagógiai feltételeknek a biztosítása, amelyek lehetővé teszik a személyiség sokoldalú fejlesztését.

Szokások kialakítása

A készségjellegű tevékenyésgek elmélyülése a *szokások kialakulásához vezet*

A gyerekeknél az ismétlődő játékhelyzet generálni fogja őt arra, hogy az elsajátított módon cselekedjenek, tehát a folyamat lényege a dinamikus sztereotípia.

Ha a szokásos cselekvés végrehajtása akadályba ütközik, vagy sérül akkor negatív érzet nyugtalanság támad, ám ha a gyerekek következetesen helyes viselkedési módokat tanúsítanak, az a helyes magatartáshoz vezet.

A helyes viselkedés elsajátítása hatással van az alkalmi viselkedésre, befolyásolja és meghatározza azt.

**Legfőbb nevelési cél:** Derűs légkörben egyéni képességeiknek, életkoruknak megfelelően fejlesszük a gyerekeket. Fontos, hogy a 8 osztály elvégzése után életkoruktól elvárhatóan legyenek önállóak, tudja döntéseket hozni, magabiztosak, gondolataikat tudják érthetően kommunikálni. Tudjanak a közösség elvárásaihoz alkalmazkodni, érzelmeiket megfelelő viselkedési normákkal kifejezni. Erre teremt lehetőséget az élményszerű tanulás elsajátíttatása.

# Legyenek elfogadóak egymással, derűsek és rendelkezzenek reális énképpel.

**Informális tevékenységek és a pedagógiai program tantárgyi rendszerének/helyi tantervének kapcsolata**

„Az **informális**oktatás lényege, hogy a diákok játszva, feladatok, viták útján sajátítsák el az anyagot. A gyerekek egy jól sikerült óra után gondolataik támadnak a hallottakról. Az informális oktatás célja a gondolkodásra nevelés, a vitakultúra és a személyes megnyilatkozások fejlesztése. A gyerekek és az oktatók között közvetlenebb lesz a viszony, képesek lesznek a diákok nagyobb „közönség” előtt megnyilvánulni. Az órák interaktívak, bevonják a diákokat a tanulásba, így nem csak tanítanak, szórakoztatnak is, de egyúttal felkeltik a figyelmet.”

*Wikipédia*

|  |  |  |
| --- | --- | --- |
| *Informális tevékenység* | *Tantárgyi rendszer / helyitanterv* | *Megjegyzés* |
| Táblajátékok, digitális tananyag és  IKT eszközök használata | Matematika tantárgy  (alsó és felső tagozaton) | Logikai gondolkodás, gyorsabb problémamegoldás, stratégia, térfoglalás, együttműködés,  előrelátás fejlesztése |
| Dramatizáló játékok, táblajátékok,  stratégiai játékok és IKT eszközök használata | Magyar nyelv és irodalom tantárgy  (alsó és felső tagozaton) | Együttműködés, kommunikációs készségek, önkifejezés, jobb kiállás, magabiztosság, mozgás, érzékenyítés és egymás elfogadásának fejlesztése |
| Táblajátékok és IKT eszközök használata | Történelem és földrajz tantárgy (felső tagozat) | Stratégia, logikai gondolkodás, előrelátás, együttműködés, pénzügyi kultúra és  gazdálkodás, térfoglalás |
| Digitális tananyag, logikai játékok és IKT eszközök  használata | Természettudományos tantárgyak  (felső tagozat) | Együttműködés, kommunikáció, magabiztosság,  önbizalom |
| Logikai játékok és IKT eszközök használata | Vizuális kultúra, Vizuális nevelés,  Életvitel és gyakorlat tantárgyak (alsó és felső tagozat) | Térlátás, térfoglalás, kézügyesség és finommotorika fejlesztése  magabiztosság, együttműködés  kritikai érzék, szépérzék fejlesztése |
| Mozgásfejlesztő játékok, trambulin, sporteszközök  és IKT eszközök használata | Testnevelés és sport  Mozgásfejlesztés  (alsó és felső tagozat) | Mozgásfejlesztés,  ritmusérzék fejlesztése, együttműködés, térfoglalás  magabiztosság, segítőkészség és egymás elfogadásának fejlesztése |
| Logikai játékok, hangszerek, digitális tananyag  és IKT eszközök használata | Ének-zene, Ének-zene orientáció  (alsó és felső tagozat) | Önbizalom, előrelátás, magabiztosság,  szereplési vágy, társas kapcsolatok, mozgás és ritmusérzék fejlesztése, kommunikáció, együttműködés,  hangszeres tanulás, auditív és motorikus készségek fejlesztése |
| Logikai játékok, bábok, hangszerek,  mozgásfejlesztő játékok ésIKT eszközök használata | Dráma és tánc tantárgy  (alsó és felső tagozat) | Magabiztosság, önbizalom, együttműködés, társas kapcsolatok, mozgásfejlesztés,  ritmusérzék fejlesztése,  kommunikáció, képzelőerő, beleélő képesség fejlesztése |

**Informális tevékenységek és a pedagógiai program tanórán kívüli tevékenységeinek kapcsolata**

|  |  |  |
| --- | --- | --- |
| *Informális tevékenység* | *Tanórán kívüli tevékenység* | *Megjegyzés* |
| Játszótéri eszközök, sporteszközök,  kültéri táblajátékok és udvari társasjátékok  használata | Szabadidős tevékenységek | Mozgásfejlesztés  ritmusérzék fejlesztése,  együttműködés,  stratégiai gondolkodás,  logikai gondolkodás,  magabiztosság, szociális kompetenciák fejlesztése, egészségnevelés, elfogadás |
| IKT eszközök, táblajátékok, logikai játékok, társasjátékok  sporteszközök, udvari játékok és hangszerek | Szereplések,  versenyek,  „Játsszunk együtt!„ | Együttműködés, önbizalom, versenyszellem,  kudarc megismerése és elfogadása, nyerés megismerése és elfogadása,  gondolkodás fejlesztése,  közös élmények, elfogadás,  egészségnevelés, érzékenyítés fejlesztése |
| Szabadulószoba | „Szabadulj, ha tudsz!”  Tanulmányi kirándulások | Együttműködés, véleménynyilvánítás, versenyszellem, közös élmény, logikai gondolkodás, stratégiai gondolkodás, szociális kompetenciák fejlesztése |
| Játékóra | „Mi csak játszunk egy kicsit!”  Tanórán kívüli osztályprogram | Szociális kompetenciák fejlesztése, együttműködés, logikai gondolkodás fejlesztése, játékra nevelés, szabálykövetés, elfogadás fejlesztése |

**A program megjelenése a tanórákon:**

*Matamatika*

A táblajátékok megismerése és tudatos alkalmazása segítségével a tanulók logikai gondolkodásának fejlesztése a cél. Minden évfolyamon a játékok használata szervesen beépül a matematika órákba. A problémamegoldás és a stratégiái gondolkodás elsajátításával a mindennapi élet kihívásait is könnyebben áthídalhatják a tanulók.

A sakkjáték segítségével a becslés, számolás, a bábuk elhelyezéséhez kapcsolódó kérdésekkel a kombinatorikus gondolkodás képességét fejleszthetjük, a bábuk mozgatásával kapcsolatos kérdésekkel a koordinátarendszerben való tájékozódás mélyíthető el. A sakktábla darabolásaival a hosszúság, a terület becslése és a

geometriai transzformációk is gyakorolhatóak.

*Magyar nyelv és irodalom*

A tanórák során nagyon fontos cél, hogy a tanulók a kommunikációs- és a nyelvi kifejezőkészséget a koruknak megfelelő szinten elsajátítsák.

A kártyajátékok során képesek a szabályok betartásával a szókincsük bővítésére nem tudatos, hanem játékos formában. Használják a fantáziájukat egy-egy szituáció elképzeléséhez, eljátszásához. A megjelenésükhöz és a magabiztosságukhoz a rendezvényeken való szereplés nagyban hozzájárul.

*Történelem és földrajz*

A történelem tantárgyon belül a gyerekeknek lehetőségük nyílik arra, hogy megismerjék a logikai és táblajátékok keletkezésük folyamatát, a kialakulásuk helyszíneit és megismerkedjenek a játékok népszerűsítésében szerepet játszó történelmi személyiségekkel.

Földrajzórán azzal foglalkoznak, hogyan jelentek meg és terjedtek el a játékok a Föld különböző részein. További cél, hogy a tanulók téri tájékozódó képességei és a viszony fogalmak megfelelően el legyenek mélyítve.

A játékok alkalmazása során a tanulók mindkét tantárgy vonatkozásában stratégiákatat alkotnak és képesek lesznek a várható eredmények megbecslésére.

*Természettudományos tantárgyak*

A természettudományos tantárgykörben a társas- és kártyajátékok segítségével a tanulók a kísérletezgetést, a választási lehetőségek mérlegelését, a lehetséges kimeneteleket, a megfigyelési képesség fejlesztését és a döntések meghozatalát lesznek képesek elsajátítani. Fontos szempont, hogy a diákok a tanórákon a játékok segítségével az ismereteiket bővíthessék és azokat a lehető legjobban el is mélyítsék.

*Vizuális kultúra és vizuális nevelés, életvitel és gyakorlat*

A vizuális nevelés nagyon fontos a tanulók életében, mert számukra az egyik legfontosabb kifejezési forma és lehetőséget biztosít a személyiségfejlesztésre is. A játékok segítséget nyújthatnak a térlátás fejlesztésében, és az összefüggések meg- illetve felismerésében.

A rajz és technika órákon lehetőség van saját táblajátékok és logikai játékok tervezésére és elkészítésére is.

*Testnevelés és sport*

A logikai gondolkodás mellett nagyon fontos feladatunk, hogy a tanulók testi fejlődését is elősegítsük. Az élményszerű tanulás testnevelés órákon is megjelenik, mert a mozgásfejlesztés játékos formában, a megfelelő eszközökkel, csoportosan és egyénileg is történik. A sportolás és mozgás öröme mellett, az együtt játszás és a szabálykövetés kialakítására is nagy hangsúlyt fektetünk.

*Ének-zene és ének-zene orientáció*

Iskolánkban a tanulók felmenő rendszerben, emelt óraszámban tanulhatják az ének-zenét. Az orientácó lehetősége biztosít a tehetségfejlesztésre és a képességeik kibontakoztatására.

A táblajátékok, azon belül a sakkjáték segíthet a tanulóknak a kottaolvasás és kottaírás elsajátításában, a zenei összhang és a zenei rendszer felismerésében.

A ritmushangszerek használatával képesek lesznek együttzenélni és örömzenélni.

Mindezek mellett a ritmusfejlesztés nagy jelentősségel bír az olvasás- és az írástanulás folyamatában is.

A zenetanulás során fejlődik a hallás és a szépérzék is.

*Dráma és tánc*

A zene tanulása mellett fontos szerepet tölt be a tánc szeretete is tanulóink életében. A mozgás, a ritmus és a tánc már kicsi koruktól kezdve az életük része, és ezt az iskolai keretek között, folyamatos támogatással tanórákon is biztosítjuk számukra.

Célunk, hogy a diákok képesek legyenek a magabiztos megjelenésre, a megfelelő kommunikációs csatornák alkalmazására. A tánc és a zene segítségével lehetőség van különböző rendezvényeken is megjelenni egy-egy produkcióval.

**A program megjelenése a tanórán kivűli foglalkozásokon:**

Az egésznapos iskola is lehetőséget biztosít a tanórán kivűli foglalkozások, a szabadidős tevékenységek megszervezéséhez. Az élményszerű tanulás megjelenik a tanulók délutáni elfoglatságaiban is.

A mozgásfejlesztő játékok, a kültéri táblajátékok, az asztali játékok és a játszótér segítséget nyújt a diákok szociális kompetenciáinak fejlesztésére. Megtanulnak együttműködni és ami a legfontosabb, hogy együttj átszani.

A szabadidős tevékenységek közben törekednünk kell az egészségnevelésre és a mozgásfejlesztésre is. A játszótér használatakor a tanulók kint a szabadban, játékosan fejlődhetnek mind szociális, mind testi értelemben. Fejlődik a nagymozgásuk és a koordinációs képességeik is.

A program keretében megvalósuló programok:

* „Játszunk együtt!” - játéknap

E program keretein belül a kistérségi iskolák tanulóival közösen a játékok kipróbálásáról, verseny szervezéséről szól a nap.

Célunk, hogy minnél több diákkal ismertessük meg a tábla- és logikai játékokat. A feladatokban a pedagógusok is szervesen bekapcsolódhatnak, hiszen ők is a csapattaggá válhatnak, így közösen, együttműködve a tanulókat támogatva ösztönözhetik a csapatot a jobb teljesítményre.

Fontos feladatnak tekintjük, hogy egyenrangú partnerként tekintsenek egymásra mind a diákok, mind a tanulók.

A versenyzés mellett a jó hangulat és a közös élmények szerzése is szempont.

* „Szabadulj, ha tudsz!”

A program lehetőséget biztosít számunkra, hogy betekintést nyerjünk egy Szabadulószobába.

A felső tagozatos diákok egy kirándulás alkalmával meglátogatnak egy Szabadulószobát, ahonnal megadott idő alatt, a tudásukra és a logikai gondolkodásukra hagyatkozva kell kiszabadulniuk.

A feladat megoldásához szükséges, hogy össze tudjanak dolgozni, mert csak együttesen lesznek képesek a feladatokat megoldani. Fontos, hogy felismerjék egymás erősségeit és gyengeségit, mert ezekre kell építeniük.

* „Mi csak játszunk egy kicsit!”

Állandó programként valósul meg a délutáni szabadidős tevékenység megszervezése során az osztályon belüli játékóra, ahol a tanulók felügyelet mellett kipróbálhatnak különféle játékokat. Fontos, hogy minél több játékkal megismerkedhessenek, így mindenki megtalálhatja a számára legmegfelelőbbet, amiben sikerélményei lehetnek.

Lehetőségük van saját csapatok kialakítására és az egymás elleni „küzdelemre” is.

Célunk, hogy megtanulják a kudarcot és a győzlmet is kezelni.

A közös játék, az átélt izgalmak, az egymásért való szurkolás a csoportkohéziót erősíti. Fontos, hogy képessé válljanak megbízni egymásban, és felismerjék saját, illetve egymás gyengeségeit és erősségeit. Merjék felvállalni a döntéseiket és azok esetleges következményeit.

* Versenyek, szereplések

A különböző házi-, illetve kistérségi versenyek alkalmat biztosítnak arra, hogy megmutathassuk az erősségeinket.

A tanulók lehetőséget kapnak táncos, hangszere és akár prózai művek előadására.

Célunk, hogy minél több szerepben kipróbálhassák magukat diákjaink, így növelve magabiztosságukat, és erősítve önképüket.

Mind az iskolai rendezvényekre, mind a kistérségi versenyekre lelkesen készülünk tanulóinkkal együtt.

Rendszeresen részt veszünk

* helyi és kistérségi szavalóversenyeken
* városi ünnepségeken
* saját rendezvényeinken, pl.: Ady-napok, Kultúrák fesztiválja, adventi gyertyagyújtás, farsang, karácsonyi műsor, stb…
* sportversenyek

A versenyekre és szerplésekre való felkészülésben nagy segítséget nyújtanak intézményegységünk, az Alapfokú Művészeti Iskola pedagógusai is.

A művészeti oktatás:

A művészeti iskolák telephelyei megjelentek a kisebb falvakban is, és olyan gyerekek kaptak lehetőséget egy magas szintű képzésbe bekapcsolódni, akik ezzel a területtel eddig nem találkoztak.

A művészeti iskolák többsége olyan szakokat indít, amelyekben a gyerekek könnyen megtalálják az alkotás örömét. Nem elhanyagolható szempont az sem, hogy a gyerekek számára értelmes, fejlesztő tevékenység van jelen a délutáni órákban. Enélkül feltehetően több lenne a gond délutánonként a gyerekekkel.

A közművelődésében is értéket jelentenek a művészeti iskolák.

A helyi közösségekre gyakorol hatást, mely szinte mindenhol kimutatható. A kistelepüléseken egyre kisebbre zsugorodó kulturális élet biztos pontjai a művészeti iskolák félévi, év végi és egyéb bemutatói.

A hátrányos helyzetű gyerekek a művészeti oktatásban

A szociálisan hátrányos helyzetű gyerekek közül sokan tanulási nehézségekkel küzdenek, nincs meg a megfelelő családi háttér, a tanulás iránti motiváció hiányzik, az oktatásban való jelenlétük gyakran konfliktusokkal terhelt.

Már az első években kialakul bennük, hogy az iskola egy rajtuk kívül álló dolog, ahol kudarcaik vannak. Hamar rögződik a negatív énkép, amit kudarcélményeik konzerválnak, egyre nagyobb szakadék lesz az elvárt és az általuk nyújtott teljesítmény között, és ez az út egyenesen vezet a bukáshoz, a lemorzsolódáshoz.

Ezen a problémán azonban sokat segíthet a művészetoktatás.

Az alkotó tevékenység adta sikerélmény segít az önbecsülés helyreállításában, a pozitív énkép beállításában. Megfelelő tanári irányítással mindenkit könnyen rá lehet vezetni a művészeti kifejezés útjára.

Az új köznevelési törvény kiemelt feladata a művészeti nevelés, ami összhangban van iskolánk egyik specialitásával, az emelt szintű ének-zene oktatással.

Három évvel ezelőtt vezettük be ezt a képzési formát. Ennek a munkának látványos eredményei számtalan elismeréshez juttatták tanulóinkat, kollegáinkat.

Az ének-zene területén végzett oktató-nevelő munkánkra támaszkodik a iskolánk intézményegysége az Alapfokú Művészeti Iskola.

Rendszeresen szerepelnek tanulóink városunk kulturális programjain.

Ének-zene tagozatos osztályainkban 2. osztálytól az emelt szintű oktatás mellett tánc tanítás folyik, fejlesztve a tanulók mozgáskultúráját.

Iskolánknak ez az a specialitása, ahol a gyerekek a legtöbb sikerélményhez jutnak, a közösségfejlesztés, személyiségfejlesztés és a tanulás terén is.

Az ének-zene emeltszintű oktatása olyan alapokat biztosít a tanulásban, amelyek segítségével a hátrányos helyzetű tanulók is sikereket érhetnek el.